Document ID: 31983D0277

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 25ης Μαΐου 1983
για την εφαρμογή της μεταρρύθμισης των γεωργικών διαρθρώσεων στις Κάτω Χώρες σύμφωνα με τον τίτλο ΙΙ της οδηγίας 75/268/ΕΟΚ του Συμβουλίου
(Το κείμενο στην ολλανδική γλώσσα είναι το μόνο αυθεντικό)
(83/277/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), όπως τροποποιήθηκε τελευταία από την οδηγία 82/786/ΕΟΚ (2), και ιδίως το άρθρο 13,
Εκτιμώντας:
ότι η ολλανδική κυβέρνηση ανακοίνωσε, στις 5 Απριλίου 1983, διάταγμα για τις ενισχύσεις που χορηγούνται στις μειονεκτικές ζώνες·
ότι, σύμφωνα με το άρθρο 13 της οδηγίας 75/268/ΕΟΚ, η Επιτροπή πρέπει να αποφασίσει αν οι διατάξεις των Κάτω Χωρών για τον καθορισμό της εξισωτικής αποζημίωσης για την ορεινή γεωργία και τη γεωργία σε ορισμένες μειονεκτικές περιοχές πληρούν τις προϋποθέσεις για χρηματοδοτική συμμετοχή της Κοινότητας στα μέτρα που ορίζονται στον τίτλο ΙΙ της οδηγίας 75/268/ΕΟΚ·
ότι οι προαναφερθείσες διατάξεις πληρούν τις προϋποθέσεις του τίτλου ΙΙ της οδηγίας 75/268/ΕΟΚ·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) όσον αφορά τη χρηματοδότηση·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το διάταγμα για τις ενισχύσεις που χορηγούνται στις μειονεκτικές περιοχές, το οποίο κοινοποίησε η ολλανδική κυβέρνηση στις 5 Απριλίου 1983, πληροί τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 13 της οδηγίας 75/268/ΕΟΚ.
Άρθρο 2
Η παρούσα απόφαση απευθύνεται στο Βασίλειο των Κάτω Χωρών.
Έγινε στις Βρυξέλλες, στις 25 Μαΐου 1983.

Labels: 18
15
19
6